## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

79. schôdza

Č.: KNR-UPV-4049/2025-6

267

**U z n e s e n i e**

**Ústavnoprávneho výboru Národnej rady Slovenskej republiky**

**z 20. marca 2025**

k  návrhu poslancov Národnej rady Slovenskej republiky Jána FERENČÁKA, Romana MALATINCA a Radomíra ŠALITROŠA na vydanie zákona, ktorým sa mení a dopĺňa **zákon č. 328/2002 Z. z. o sociálnom zabezpečení policajtov a vojakov** a  o  zmene a doplnení niektorých zákonov (tlač 599)

 **Ústavnoprávny výbor Národnej rady Slovenskej republiky**

 **A. s ú h l a s í**

 s  návrhom poslancov Národnej rady Slovenskej republiky Jána FERENČÁKA, Romana MALATINCA a Radomíra ŠALITROŠA na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a  vojakov a o zmene a doplnení niektorých zákonov (tlač 599);

 **B. o d p o r ú č a**

Národnej rade Slovenskej republiky

 návrh poslancov Národnej rady Slovenskej republiky Jána FERENČÁKA, Romana MALATINCA a Radomíra ŠALITROŠA na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a  o  zmene a doplnení niektorých zákonov (tlač 599) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre obranu a bezpečnosť.

 Miroslav Čellár

 predseda výboru

overovatelia výboru:

Štefan Gašparovič

Branislav Vančo

## P r í l o h a

**k uzneseniu Ústavnoprávneho**

**výboru Národnej rady SR č. 267**

**z 20. marca 2025**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k  návrhu poslancov Národnej rady Slovenskej republiky Jána FERENČÁKA, Romana MALATINCA a Radomíra ŠALITROŠA na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a  vojakov a o zmene a doplnení niektorých zákonov (tlač 599)**

1. V názve zákona sa na konci vypúšťa bodka a pripájajú sa tieto slová: „v znení neskorších predpisov“.

Ide o legislatívno-technickú úpravu, ktorou sa do názvu zákona vkladajú chýbajúce slová.

K čl. I

2. V čl. I 1. bod znie:

„1. § 30 sa dopĺňa písmenom i), ktoré znie:

„i) jednorazový príplatok k úmrtnému.“.“

Ide o legislatívno-technickú úpravu. Novelizačný bod sa upravuje v zmysle legislatívnych pravidiel tvorby zákonov.